
Elektromos hajtásláncok konnektor validációja és tönkremeneteli jelenségek anyagtudományi vizsgálata

Ha nem is állíthatjuk biztosan, hogy a XXI. század az elektromos autók évszázada lesz, de mindenképp elmondható, hogy az elektromos hajtású gépjárművek hatalmas fejlődésen mentek és mennek keresztül. Ennek megfelelően a gépjármű gyártásban az elektromos csatlakozók szerepe is felértékelődött. A dolgozat két részre bontható: az első részben a Robert Bosch Kft.-nél végzett kutatás-fejlesztési projektünket érinti, amelyben megbízhatósági szempontból elemeztük a csatlakozókat és elkészítettük egy kurrens projekthez kapcsolódva a konnektorok validációs tervét. A dolgozat második fele egyrészt a csatlakozók anyagtudományi és mikromechanikai vizsgálatával foglalkozik, másrészt a dörzskorróziós jelenségekre koncentrál és egy új tesztmódszert javasol a dörzskorrózióval szembeni ellenállóképesség validálására.



